Cristóbal Sorní i Mariano Benlliure es coronen com a guanyadores a Burjassot
2025-07-24

Aquest matí (16-03-2022), l’Auditori de la Casa de Cultura ha sigut testimoni d’excepció del lliurament dels premis als monuments fallers de 2022 per part de l’Ajuntament de Burjassot.

Lliurats  per l’alcalde de Burjassot, Rafa García, de la regidora de Falles, Estefanía Ballesteros i del president de l’Agrupació de Falles, Iván Heredia, Cristóbal Sorní- Mestre Ferran Martín, en monuments grans, i Mariano Benlliure- Séquia de Tormos, en monuments infantils, s’han alçat amb el primer premi en Categoria Especial, sent amb això les dues millors falles de Burjassot.

En el cas dels monuments infantils, el segon premi d’Especial ha sigut per a la Falla Mendizábal; el tercer per a la Falla Plaça El Pouet i el quart per a Cristóbal Sorní- Mestre Ferran Martín.

Pel que respecta als monuments grans, després de la victòria de Cristóbal Sorní, el segon premi ha sigut per a la Falla Mendizábal; el tercer per a la Falla Espartero, tancant la secció Especial, amb el quart premi, la Falla Nàquera- Lauri Volpi.

A més dels premis als monuments fallers, també s’ha fet lliurament dels premis atorgats pels jurats de Cavalcada i Il·luminació, el Premi Vicente Alonso Curats “Vicentín” i els premis que atorga l’Entitat Cultural Valenciana El Piló.